‘ડીપ્રેશન’ મનની સ્થિતિને લગતો એક જૈવિકરોગ છે. આ એ જ બીમારી છે જેણે ચર્ચિલ, લિંકન, ગુરુદત્ત, મીનાકુમારી, સાયગલ જેવા મહાનુભાવોને પણ નથી છોડ્યા. સાઈઠ ટકા વ્યસનીઓના વ્યસન સાથે, પચાસ ટકાથી પણ વધુ અકસ્માતો સાથે અને આત્મહત્યાના સિત્તેર ટકાથી પણ વધુ કિસ્સાઓ સાથે સીધી કે આડકતરી રીતે આ રોગ સંકળાયેલો જોવા મળે છે. આવી ઘણી આશ્ચર્યજનક વાસ્તવિકતાઓ વચ્ચે સૌથી દુખદ વાત એ છે કે ‘ડીપ્રેશન’થી પીડાતી વ્યક્તિઓ પૈકી માત્ર વીસ થી ત્રીસ ટકા જ આ રોગની સાચી અને યોગ્ય સારવાર લઇ રહ્યા છે !